Börn Ingibjargar og Friðbjarnar : 1 . Alexander Samson Friðbjarnarson , f. 2. apríl 1907 , d. 18. júlí 1907 . 2 . Óskar Friðbjörnsson bifreiðastjóri , lögregluþjónn , f. 26. október 1908 í Steinholti , d. 18. nóvember 1992 . 3 . Sigurjón Friðbjarnarson verkamaður , f. 8. febrúar 1911 í Hjálmholti , d. 29. júní 1973 . Gísli var með foreldrum sínum í Hjálmholti 1914 , með þeim í Götu 1915 og enn 1927 . Hann hóf prentnám í Eyjum 1928 , fluttist til Reykjavíkur 1931 og hélt áfram námi í Alþýðuprentsmiðjunni . Gísli vann í Alþýðuprentsmiðjunni að loknu námi samfleytt til 1943 . Þá gerðist hann framkvæmdastjóri Bókfells í Reykjavík og var þar til 1952 . Hann var eigandi að Stálvinnslunni hf. í Reykjavík . Frá SÍBS í Morgunblaðinu 1. apríl 1992 : ,, Um svipað leyti hafði Gísli byggt iðnaðarhúsnæði við Ármúlann í Reykjavík og búið það vélum til sambræðslu plastefna , framleiðslu regnfata , sjófatnaðar og annars varnings úr plasti . SÍBS keypti húsnæðið í Ármúla af Gísla og fylgdu eins og áður með í kaupunum vélar og búnaður og auk þess hugvit Gísla og þekking hans og kunnátta á þessum framleiðslusviðum . Þetta var upphafið að starfsemi Múlalundar , Vinnustofu SÍBS . Gísli var ráðinn framkvæmdastjóri fyrirtækisins og gegndi því starfi til ársloka 1960 . Strax var ákveðið að stækka verulega húsnæðið í Ármúlanum og hófust framkvæmdir undir stjórn Gísla í desembermánuði 1959 . Á næsta ári var lokið við stækkunarframkvæmdirnar og við það jókst starfsemin til muna . “ Úr minningargrein : ,, Árið 1960 hannaði og prófaði Gísli fyrsta " flotvinnugallann " hér á landi . Gísli hannaði uppblásanlegan hring innan á sjóstakkinn utan um brjóstið og tengdi hann við lítinn loftkút með neyðarspotta í handarkrikanum . Þegar kippt var í spottann , fylltist hringurinn af lofti úr kútnum og lokaði um leið bilinu milli manns og stakks . Þar með lokaðist fyrir aðstreymi hins kalda sjávar , og stakkurinn var í einni svipan orðinn að eins konar tjaldi utan um brjóstkassa mannsins og hélt manninum lóðréttum á floti . “ Þá hannaði hann og Haraldur Haraldsson rennismiður flokkunarvél fyrir fisk og síðar átti Gísli frumkvæðið að því , að Haraldur hannaði og smíðaði hausunarvél fyrir þorsk til söltunar , þar sem hnakkafiskurinn var rifinn frá hausnum og nýtingin óx um 2 ¬ 3% . Gísli stofnaði sjúklingaheimili í Kaupmannahöfn . Síðan vann hann hjá Stálhúsgagnagerð Steinars Jóhannssonar . Þau Guðrún giftu sig 1937 , eignuðust fjögur börn , en misstu eitt þeirra fjögurra ára af slysförum . Þau bjuggu í Reykjavík . Gísli lést 1992 og Guðrún 2008 . I. Kona Gísla , ( 31. desember 1937 ) , var Guðrún Vilhjálmsdóttir húsfreyja , f. 8. febrúar 1917 í Hafnarfirði , d. 30. október 2008 . Foreldrar hennar voru Vilhjálmur Guðmundsson frá Hreiðri í Holtum , verkamaður , f. 24. september 1876 , d. 24. febrúar 1962 , og kona hans Bergsteinunn Bergsteinsdóttir frá Keflavík , húsfreyja , f. 4. september 1888 , d. 9. apríl 1985 . Börn þeirra : 1 . Berglind Gísladóttir húsfreyja , skrifstofumaður , f. 6. júlí 1940 . Barnsfaðir hennar Birgir Jóhannsson . Fyrrum maður hennar Gottskálk Björnsson . 2 . Dagný B. Gísladóttir húsfreyja , f. 18. nóvember 1941 . Maður hennar Snorri Sveinn Friðriksson , látinn . 3 . Hjördís Gísladóttir húsfreyja , rak fyrirtækið Grænn kostur , f. 21. mars 1947 . Fyrrum maður hennar Ingi Olsen . 4 . Sverrir Gíslason , f. 26. apríl 1952 , d. 14. júlí 1956 .